cyanic-selkie/wikianc huggingface dataset:
Jekoeno Amlak
Jekoeno Amlak (Ge'ez: ይኩኖ አምላክ); troonnaam Tasfa Jesus, ተስፋ ኢየሱስ täsfa iyyäsus) was van 10 Augustus 1270 tot 19 Junie 1285 keiser van Ethiopië. Hy was ook die stigter van die Salomoniese Dinastie, wat tot in 1974 in dié land regeer het. Hy was ’n prins van die provinsie Bete Amhara (in vandag se Wollo-streek) wat koning van konings van Ethiopië geword het nadat hy die laaste Zagwe-koning verslaan het.
Magsverkryging
Baie van dit wat van Jekoeno Amlak bekend is, kom uit mondelinge tradisies en Middeleeuse hagiografieë. Hy is opgevoed aan die Istifanos-klooster naby Ambassel. Daar is ’n storie wat in die geskrifte "Die lewe van Jesus Mo'a" en die Be'ela nagastat vertel word, dat ’n haan drie maande lank buite Jekoeno Amlak se huis verkondig het dat wie ook al sy kop eet, koning sou word. Die destydse koning het toe die hoender laat doodmaak en hom geëet, maar die kok het die kop weggegooi. Jekoeno Amlak het dit geëet en toe die heerser van Ethiopië geword.
Volgens die tradisionele geskiedenis is Jekoeno Amlak deur die Zagwe-koning Za-Ilmaknoen ("die onbekende, die verborge een") op berg Malot aangehou, maar hy het ontsnap. Hy het die koning met die hulp van ’n sultan van Shewa by die Slag van Ansata verslaan. Die Ethiopiese historikus Taddese Tamrat meen dié koning was Jetbarak, maar weens ’n poging om sy nagedagtenis te besoedel is sy naam uit historiese rekords verwyder. ’n Meer onlangse kroniekskrywer van Wollo se geskiedenis, Getatchew Mekonnen Hasen, dink egter die laaste koning was Na'akueto La'ab.
Bewind
thumb|240px|links|Die kerk van Genneta Maryam, wat vermoedelik deur Jekoeno Amlak laat bou is. Jekoeno Amlak het glo ’n veldtog teen die Koninkryk Damot gevoer nadat die afgsette sultan van Shewa hom in 1279 gevra het om sy heerskappy te help herstel.
Sy afstammeling keiser Baeda Marjam I het Jekoeno Amlak se liggaam laat herbegrawe in die Kerk van Atronsa Marjam.
Malte Jaeger
Malte Jaeger (4 Julie 1911 – 10 Januarie 1991) was 'n Duitse akteur. Hy was bekend vir sy rolle in die rolprente Kongo-Express (1939), Goal in the Clouds (1939), Jud Süß (1940), en It Happened on July 20th (1955).
Geoffrey Hinton
Geoffrey Everest Hinton CC FRS FRSC (gebore 6 Desember 1947) is 'n Brits-Kanadese kognitiewe sielkundige en rekenaarwetenskaplike, veral bekend vir sy werk oor kunsmatige neurale netwerke. Van 2013 tot 2023 het hy sy tyd vir Google (Google Brain) en die Universiteit van Toronto verdeel voordat hy in Mei 2023 sy vertrek by Google in die openbaar aangekondig het, met verwysing na kommer oor die risiko's van KI-tegnologie. . Nadat hy vertrek het, het hy Google geprys omdat hy “baie verantwoordelik” opgetree het terwyl hy hul KI ontwikkel het. In 2017 het hy medestigter en die hoofwetenskaplike adviseur van die Vector Institute in Toronto geword.
Joyzelle Joyner
Joyzelle Joyner (27 Augustus 1905 – 30 November 1980) was 'n Amerikaanse aktrise. Sy was bekend vir haar rolle in die rolprente The Sea Beast (1926), Just Imagine (1930), The Vanishing Frontier (1932), en The Sign of the Cross (1932).
Geoffrey Hinton
Saam met David Rumelhart en Ronald J. Williams was Hinton mede-outeur van 'n hoogs aangehaalde artikel wat in 1986 gepubliseer is wat die terugpropagasie-algoritme vir die opleiding van multi-laag neurale netwerke gewild gemaak het, hoewel hulle nie die eerste was wat die benadering voorgestel het nie. Hinton word beskou as 'n leidende figuur in die diep leergemeenskap. Die dramatiese beeldherkenningsmylpaal van die AlexNet wat in samewerking met sy studente Alex Krizhevsky en Ilya Sutskever vir die ImageNet-uitdaging 2012 ontwerp is, was 'n deurbraak op die gebied van rekenaarvisie.
Hinton het die 2018 Turing-toekenning ontvang, saam met Yoshua Bengio en Yann LeCun, vir hul werk oor diep leer. Daar word soms na hulle verwys as die "Godfathers of AI" en "Godfathers of Deep Learning", en het voortgegaan om saam openbare toesprake te hou.
In Mei 2023 het Hinton sy bedanking by Google aangekondig om "vry te praat oor die risiko's van KI." Hy het kommer uitgespreek oor doelbewuste misbruik deur kwaadwillige akteurs, tegnologiese werkloosheid en eksistensiële risiko van kunsmatige algemene intelligensie.
Basil Langton
Basil Langton (9 Januarie 1912 – 29 Mei 2003) was 'n Engelse akteur. Hy was bekend vir sy rolle in die televisiereekse Omnibus (1952) en Star Trek: Voyager (1995).
Mzinyoni
Mzinyoni is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
Cyrtanthus epiphyticus
Die boomlelie (Cyrtanthus epiphyticus) is 'n blomdraende plant en geofiet wat hoort tot die familie Amaryllidaceae en is inheems aan KwaZulu-Natal, Mpumalanga, Oos-Kaap, Wes-Kaap asook Lesotho.
Ixia orientalis
Ixia orientalis is 'n meerjarige blomplant en geofiet wat tot die genus Ixia behoort en deel is van die fynbos. Die plant is endemies aan die Oos- en die Wes-Kaap en kom van Caledon tot by Bathurst en die Amatholeberge voor. Hierdie spesie is die mees algemeenste en wydverspreide spesie in die genus.
Woordenboek der Nederlandsche Taal
Die Woordenboek der Nederlandsche Taal (WNT) is 'n woordeboek van die Nederlandse taal. Dit bevat tussen 350 000 en 400 000 inskrywings van Nederlandse woorde van 1500 tot 1976. Die papieruitgawe bestaan uit 43 volumes (insluitend drie bylaes) op 49 255 bladsye. Daar word geglo dat dit die grootste woordeboek ter wêreld is, in aantal bladsye gemeet. Die woordeboek was byna 150 jaar in wording vanaf 1849; die eerste bundel is in 1864 gepubliseer, en die finale bundel is in 1998 aan Albert II van België en Beatrix van Nederland aangebied.
Ian Bohen
Ian Bohen (gebore 24 September 1976) is 'n Amerikaanse akteur, regisseur, en skrywer. Hy is bekend vir sy rolle in die rolprente Wyatt Earp (1994), Pearl Harbor (2001), en The Dark Knight Rises (2012), en in die televisiereeks Teen Wolf (2011).
Alvarezsauroidea
Klassifikasie
Die presiese plek van Alvarezsauroid is steeds onseker. Eers is gedink dit is ’n sustergroep van Avialae (voëls) of deel van Avialae. Hulle is beskou as nie-vlieënde voëls omdat hulle baie soortgelyke eienskappe gehad het. Hierdie verwantskap is egter heroorweeg ná die vonds van primitiewe vorms soos Haplocheirus, Patagonykus en Alvarezsaurus, wat nie voëlagtige eienskappe toon nie.
Die diere se posisie is steeds omstrede. Hulle word binne Coelurosauria geplaas in Maniraptora of as ’n sustertakson van Ornithomimosauria binne Ornithomimiformes.
Chris Larkin
Chris Larkin (gebore 19 Junie 1967) is 'n Engelse akteur. Hy is bekend vir sy rolle in die rolprente Jane Eyre (1996), Master and Commander: The Far Side of the World (2003), en Valkyrie (2008).
Ek is 'n Afrikaan (toespraak)
Ek is 'n Afrikaan is die titel van 'n toespraak deur Thabo Mbeki, namens die African National Congress in Kaapstad, op 8 Mei 1996 gelewer tydens die aanvaarding van die Grondwetsontwerp van die Republiek van Suid-Afrika. Mbeki was die adjunkpresident van Suid-Afrika, en het in hierdie amp gedien onder pres. Nelson Mandela. Mbeki se reputasie was as gevolg van die toespraak gevestig as dié van 'n politieke redenaar vergelykbaar met Martin Luther King jr. In 2013, het oud-president Frederik Willem de Klerk, in Den Haag tydens die 12de Europese lesing sy eie weergawe van die "Ek is 'n Afrikaan" toespraak gelewer: “My voorvaders was Hugenote uit Frankryk wat in 1688 via Holland na Suid-Afrika toe gekom het ... My kultuur, soos die kulture van so baie mense dwarsoor die wêreld, is deurtrek met ongeëwenaarde literatuur, kuns en musiek uit Europa. En steeds is ek 'n Afrikaan. ... Ek streef daarna om sy belange in verhouding met die res van die wêreld te bevorder, en ek ondersteun sy sportspanne wanneer hulle spanne van ander kontinente aandurf."
Die toespraak lui as volg:
Voorsitter,
Agbare lede van die Grondwetlike Vergadering,
Ons onderskeie binnelandse en buitelandse gaste,
Vriende,
Op 'n geleentheid soos hierdie, moet ons dalk by die begin begin. So, laat ek begin: Ek is 'n Afrikaan.
Ek het my bestaan te danke aan die heuwels en die valleie, die berge en die ooptes, die riviere, die woestyne, die bome, die blomme, die see en die ewigveranderende seisoene wat die aansig van ons eie land definieer.
My liggaam het al gevries in ons ryp en in ons onlangse sneeu. Dit het ontdooi in die warmte van ons sonskyn en gesmelt in die hitte van die middagson. Die kraak en die gerammel van die somerdonderslae, en die klap van onverwagte weerlig, was al die oorsaak van beide bewing en van hoop.
Die dramatiese vorms van die Drakensberge, die grondkleurige water van die Lekoa, iGqili en Thukela en die sand van die Kgalagadi, is als panele op die stel van die natuurlike verhoog waarop ons die dwase dade van die teater van ons dag uitvoer.
Met tye, en in vrees, wonder ek of ek gelyke burgerskap van ons land moet toegee aan die luiperd asook die leeu, die olifant asook die springbokke, die hiëna, die swart mamba en ook die verpeslike muskiet.
Met menslike teenwoordigheid onder al hierdie, 'n kenmerk op die gesig van ons dus gedefinieerde geboorteland, weet ek dat niemand my durf uitdaag wanneer ek sê ek is 'n Afrikaan nie!
My bestaan is ek verskuldig aan die Khoi en die San, wie se troostelose siele op die weide platteland van die pragtige Kaap spook; hulle wat die slagoffers was van die mees genadelose volksmoord wat ons land nog ooit gesien het, hulle wat eerste was om hul lewens te verloor in die vryheidstryd om ons afhanklikheid te verdedig, en hulle wat as 'n volk uitgewis is as resultaat.
Vandag, as 'n land, behou ons maar 'n hoorbare stilte oor hierdie voorouers van generasies wat nog lewe, bang om die gruwel van 'n vorige daad te erken, en opsoek na die uitwissing van hierdie wrede gebeurtenis in ons herinneringe, 'n gebeurtenis wat deur voortbestaan as geheue ons eintlik moet leer om nooit weer onmenslik te wees nie.
Vanuit die emigrante wat Europa verlaat het om 'n nuwe tuiste in hierdie moederland te vind, is ek gevorm. Ongeag hul optrede, bly hul steeds 'n deel van my.
In my are vloei die bloed van die Maleierslawe wat uit die Ooste gekom het. Hul trotse menswaardigheid gee my rigting in my lewe, hul kultuur vorm deel van my wese.
Die strepe wat hulle op hul liggame vertoon van die slawedrywer se sambok, is 'n herinnering geëts op my bewussyn van dit wat nie gedoen moet word nie.
Ek is die kleinkind van die vegtermans en -vroue wat deur Hintsa en Sekhukhune gelei is, die patriotte wat Cetshwayo en Mphephu gelei het op die veggrond, die soldate wat deur Moshoeshoe en Ngungunyane geleer is om nooit die rede vir vryheid te verag nie.
Ek is die kleinkind wat vars blomme plaas op die Boeregrafte by St Helena en by die Vrouemonument, wat sien deur die siel se oog, en die lyding ervaar van 'n eenvoudige landbewoner, dood, konsentrasiekampe, verwoeste wonings, 'n droom in ruïnes.
Ek is die kind van Nongqawuse. Ek is die een wat dit moontlik gemaak het om wêreldwyd handel te dryf in diamante, goud, in dieselfde kos waarna ons eie mage smag.
Ek kom van diegene wat vervoer is vanaf Indië en China, wie se bestaan uitsluitlik verbind was aan die feit dat hul in staat was om fisiese arbeid te voorsien, wat my geleer het dat ons terselfdertyd plaaslik asook buitelands kon wees, wat my geleer het dat die menslike bestaan self daarop berus dat vryheid 'n noodsaaklike voorwaarde is vir menslike bestaan.
Om deel te wees van al hierdie mense, en wetende dat niemand hierdie bewering durf betwis nie, sal ek eis dat ek 'n Afrikaan is.
Ek het gesien hoe ons land homself uitmekaar skeur soos hulle, wat almal my mense is, mekaar aanval in 'n titaniese stryd, die een om regstelling van 'n verkeerde daad wat gepleeg is deur die een teen die ander, en die ander party wat poog om die onverdedigbare te verdedig.
Ek het gesien wat gebeur wanneer een persoon oor 'n oormag van mag oor 'n ander beskik, wanneer die sterkere besluit om selfs die gegewe dat God alle mense na Sy eie beeld geskep het, te misken.
Ek weet wat dit beteken wanneer ras en kleur gebruik word om te bepaal wie menslik is en wie sub-menslik.
Ek het ondervinding van die situasie waarin ras en kleur gebruik is om 'n paar te verryk, en die res te verarm.
Ek het al die konkrete uitdrukking van die ontkenning van menswaardigheid gesien, wat ontaard uit die bewuste, sistemiese en sistematiese onderdrukking en onderdrukkende aktiwiteite van ander mense.
Daar paradeer die slagoffers met geen maskers om die wrede werklikheid te verberg nie; die bedelaars, die prostitute, die straatkinders, diegene wat troos soek in dwelmmisbruik, diegene wat steel om honger te sus, diegene wat hul verstand verloor want om van gesonde verstand te wees beteken mos maar net dieselfde as om pyn uit te lok.
Miskien is wat die ergste is onder hierdie, wat my volk is, diegene wat geleer het om te moor teen vergoeding. Vir hul is die omvang van die dood in direkte verhouding tot hul persoonlike welsyn.
En so, soos pionne in die diens van waansinnige siele, maak hul dood ter bevordering van die politieke geweld in KwaZulu-Natal. Hulle vermoor die onskuldiges in die taxi-oorloë.
Hulle maak dood, vinnig of stadig, bloot vir wins uit die onwettige dwelmhandel. Hulle diens is te huur wanneer 'n man sy vrou wil vermoor, of 'n vrou haar man.
Onder ons skuil die produkte van ons immorele en amorele verlede: moordenaars wat geen sin het vir die waarde van menslike lewe, verkragters met absolute minagting vir die vroue van ons land, diere wat poog om voordeel te trek uit die kwesbaarheid van jong kinders, die gestremdes en die verouderdes, die rowers wat geen hindernis duld in hul soeke na selfverryking nie.
Al hierdie ken ek, en weet ek is waar, omdat ek self 'n Afrikaan is!
As gevolg van hierdie, is ek in staat om 'n fundamentele waarheid te spreek: dat ek gebore is van 'n volk bestaande uit helde en heldinne.
Ek is gebore uit 'n volk wat nie onderdrukking sal verdra nie. Ek is vanuit 'n nasie wat nie sal toelaat dat vrees vir die dood, marteling, tronkstraf, verbanning of vervolging sal lei tot die pleeg van onregmatighede nie.
Die groot massas, as beide ons ma en pa, sal nie toelaat dat die gedrag van die minderheid ontaard in die beskrywing van ons land, en ons mense, as barbaars nie.
Geduldig, bloot omdat geskiedenis aan hul kant is, sal die massas nie aan wanhoop klou net omdat die weer dalk sleg is vandag nie. Ook sal hul nie sommer triomfeer wanneer die son môre weer skyn nie.
Wat ook al die omstandighede waardeur hul is en as gevolg van die ervarings wat hul beleef het, is hul vasbeslote om vir hulself te definieer wie hulle is en wat hulle behoort te wees.
Ons is vandag hier vergader om hul oorwinning in die verkryging asook gebruik van hul reg om hul eie definisie te formuleer van wat dit beteken om 'n Afrikaan te wees.
Die Grondwet, waarvan ons die aanvaarding vandag vier, maak uit en verklaar, ondubbelsinnig, dat ons weier om te aanvaar dat ons Afrikaan-wese omskryf moet word deur ons ras, kleur, of geslag van historiese oorsprong.
Dit gee konkrete uitdrukking aan die sentiment wat ons deel as Afrikane, en wat ons sal verdedig tot die dood, dat die volk sal regeer.
Dit poog om die situasie te skep waarin al ons mense vry is van vrees, insluitende die vrees van onderdrukking uitgeoefen deur een nasionale groep oor 'n ander, die vrees van ontmagtiging deur een sosiale echelon oor 'n ander, die vrees van die gebruik van staatsmag om enigiemand te ontken van hul fundamentele menseregte en ook vryheid van die vrees van tirannie.
Dit het ten doel om die deure oop te maak sodat diegene wat benadeel is hul plek in die samelewing kan aanvaar as gelykes met hul medemens, sonder die inagneming van kleur, ras, geslag, ouderdom of geografiese verspreiding.
Dit bied die geleentheid aan elke een en aan almal om hul opinies te verklaar en hul menings te bevorder, om te beywer vir die implementering daarvan in die proses van regering sonder die vrees dat 'n teenoorgestelde mening ontmoet sal word met onderdrukking.
Dit skep 'n wetsgereguleerde samelewing wat skadelik sal wees vir arbitrêre regering. Dit veronderstel die oplossing van konflikte op vreedsame wyse, eerder as om onderdrukking of intimidasie af te dwing.
Dit juig in die diversiteit van ons mense, en skep die ruimte vir ons almal om vrywillig onsself as een volk te definieer.
As 'n Afrikaan, is dit 'n prestasie waarop ek trots is, trots sonder voorbehoud en trots sonder enige gevoel van selfbewondering.
Ons gevoel van hoogte in hierdie oomblik put ook uit die feit dat hierdie pragtige produk die unieke skepping is van Afrikane hande en Afrikane gedagtes.
Maar dit is ook 'n huldeblyk aan ons verlies van nietigheid, wat ons kan, ten spyte van die versoeking om onsself te behandel as 'n uitsonderlike fragment van die mensdom, teken op die opgehoopte ondervinding en wysheid van die hele mensdom, om te definieer vir onsself wat ons wil wees.
Saam met die beste in die wêreld, is ons ook geneig aan kleinlikheid, prikkelbaarheid, selfsug en kortsigtigheid.
Maar dit lyk asof dinge so gebeur het dat ons na onsself gekyk het en gesê het: die tyd het aangebreek vir ons om 'n supermenslike poging aan te pak en als behalwe mens te wees, om te reageer op die oproep om vir onsself 'n glorieryke toekoms te skep, om onsself te herinner aan die Latynse slagspreuk: Gloria est consequenda Glorie moet na gestrewe word!
Vandag voel dit goed om 'n Afrikaan te wees.
Dit voel goed omdat ek hier kan staan as 'n Suid-Afrikaner en as voetsoldaat van 'n titaniese Afrikaweermag, die African National Congres, om aan al die partye vandag hier verteenwoordig, en aan die miljoene wat hul insette gelewer het in die prosesse wat ons tans afsluit, aan ons uitstaande landgenote wat omgesien het na die geboorte van ons stigtingsdokument, die onderhandelaars wat hul hande in hul hare gehad het, die een teen die ander, die onsigbare sterre wat onsigbaar geskyn het as bestuur en administrasie van die Grondwetlike Vergadering, die adviseurs, kundiges en promotors, aan die massakommunikasiemedia, aan ons vriende oor die hele wêreld heen, te kan sê: Baie geluk en welgedaan!
Ek is 'n Afrikaan. Ek is gebore uit die volke van die vasteland van Afrika.
Die pyn van die gewelddadige konflik wat die mense van Liberië, Somalië, Soedan, Burundi en Algerië ervaar, is 'n pyn wat ek ook dra.
Die droewige skande van armoede, lyding en menslike agteruitgang van my kontinent is 'n smart wat ons almal deel.
Die demper op ons geluk wat afgelei word hiervan, en van ons swerwe tot op die buiterand van menslike orde, laat ons in 'n aanhoudende skadu van wanhoop. Dit is 'n wrede pad wat niemand se lot behoort te wees nie.
Wat ook al die terugslae van die oomblik, niks kan ons nou stop nie! Wat ook al die probleme, Afrika sal in vrede voortbestaan!
Maak nie saak hoe onwaarskynlik dit mag klink aan die skeptici, Afrika sal welvarend wees!
Wie ook al ons kan wees, ongeag ons onmiddellike belang, maak nie saak hoeveel bagasie ons dra uit ons verlede, maak nie saak die mate waartoe ons gevange was in die mode van sinisme of die verlies van geloof in die vermoë van die mense, laat ons vandag juig en sê niks kan ons nou stop nie!
Baie dankie.
Phorbas caespitosus
Phorbas caespitosus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
HMS Conqueror (S48)
Die HMS Conqueror was 'n kernaangedrewe duikboot in die Churchill-klas van die Britse Vloot. Die duikboot het bekend geword toe dit die ARA General Belgrano gekelder het tydens die Falklandoorlog; dit is nog steeds die enigste kernaangedrewe duikboot wat 'n skip gekelder het met torpedo's. Die duikboot is die derde wat voltooi is van sy klas van vier.
Phorbas caespitosus
Die spons behoort tot die genus Phorbas en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1885 deur Carter.
HMS Conqueror (S48)
ARA General Belgrano
Op 1 Mei was die Spartan noord van die eilande op patrollie en die Conqueror suid van die eilande. Die Conqueror gewaar die General Belgrano en volg die skip vir 30 uur. Op 2 Mei word die sink haar bevel ontvang van Londen en kapt. Christopher Wreford-Brown vuur drie Merk VIII-torpedo's op 'n afstand van 1 100 m af. Die Merk VIII was tradisionele torpedo's gebaseer op 'n Tweede Wêreldoorlog-ontwerp. Dit het reguit gevaar teen 45 knope en twee het die skip reghoekig getref. Die General Belgrano het vinnig gesink met 'n verlies van 368 lewens.
Gasteria ellaphieae
Gasteria ellaphieae is 'n vetplant wat tot die genus Gasteria behoort en deel is van die fynbos. Die spesie is endemies aan die Oos-Kaap en kom naby Patensie by die Kougadam voor. Die plant word as seldsaam beskou.
Carl Jaffe
Carl Jaffe (21 Maart 1902 – 12 April 1974) was 'n Duitse akteur. Hy was bekend vir sy rolle in die televisiereekse Strictly Personal (1953), St. Ives (1955), en The Big Spender (1965).
Carissa boiviniana
Carissa boiviniana is 'n boom wat tot die Apocynaceae familie hoort. Die boom is endemies in Madagaskar.
Kendrew Lascelles
Kendrew Lascelles (gebore 20 September 1935) is 'n Engelse akteur en skrywer. Hy is bekend vir sy rolle in die rolprente Candy Stripe Nurses (1974), Focus (2001), en The Aryan Couple (2004).
Spencer Boldman
Spencer Boldman (gebore 28 Julie 1992) is 'n Amerikaanse akteur. Hy is bekend vir sy rolle in die rolprente 21 Jump Street (2012) en Cruise (2018), en in die televisiereeks Lab Rats (2012).
Nasionale Park Jigme Singye Wangchuck
Die Nasionale Park Jigme Singye Wangchuck is die mees sentrale beskermde gebied in Bhoetan. Dit beslaan ’n gebied van 1 730 km2 in Sentraal-Bhoetan en sluit die grootste deel van die Trongsa-distrik in, asook dele van Sarpang, Tsirang, Wangdue Phodrang en Zhemgang.
Aan die grens van die park van noord tot suidoos loop Bhoetan se hoofsnelweë van oos na wes en van noord na suid. Dit is ook deur "biologiese korridors" met ander beskermde gebiede in Noord-, Oos-, Sentraal- en Suid-Bhoetan verbind. Habitats van die Oos-Himalaja-breëblaarwoude-ekostreek word in die park beskerm.
Betekenis
Die park verteenwoordig die beste voorbeelde van Middel-Himalaja-ekostelsels en bevat verskeie ekologiese biome, van subtropiese woude by laer hoogtes tot Alpynse graslande hoër op.
Die park is ook belangrik vir verskeie migrerende voëls vanweë sy groot verskeidenheid wat hoogte en plantegroei betref en sy sentrale ligging. Dit bevat ’n groot reeks habitats en beskerm die grootste en mees biodiverse gematigdewoudstreek in die Himalaja.
Die hoë berge in die sentrale deel van die park is ’n belangrike afloophelling vir die riviere en strome wat die bolope en sytakke van die Mangde Chhu-rivier na die weste word. Dié rivier sluit aan by die Mangde Chhu-rivier uit die noorde.
Mziki
Mziki is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
Capelle aan den IJssel
Capelle aan den IJssel is 'n munisipaliteit en stad in die Nederlandse provinsie Zuid-Holland, met 'n bevolking van sowat 68 000 in 2023 en 'n oppervlakte van sowat 15 km².
Capelle aan den IJssel lê oos van die hawestad Rotterdam aan die noordwestekant van die Hollandse IJssel-rivier, waar hierdie rivier die Lek-rivier raak en uitmond in die Nieuwe Maas-rivier.
Die munisipaliteit is deel van die Metropoolregio Rotterdam-Den Haag.
Plekke
Gehuggie:
Munisipale raad
Verkiesings sedert 2010:
Arline Judge
Arline Judge (21 Februarie 1912 – 7 Februarie 1974) was 'n Amerikaanse aktrise. Sy was bekend vir haar rolle in die rolprente Sensation Hunters (1933), Flying Devils (1933), College Scandal (1935), en The Contender (1944).
Munywana
Munywana is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
Nhlangano
Nhlangano is die vierde grootste nedersetting in Eswatini en die setel van die distrik Shiselweni.
Die dorp is vroeg in die 1920’s deur Afrikaners as ’n landbousentrum aangelê en het lank as Goedgegun bekendgestaan. Hierdie Afrikaners het die NG gemeente Goedgegun in 1922 gestig en die Gereformeerde kerk Goedgegun in 1926. Eersgenoemde bestaan nog en het einde 2014 90 belydende en 36 dooplidmate gehad, maar die Gereformeerde gemeente het weggekwyn en in 1964 ontbind. Laat in die 1970’s was hier nog 250 wit inwoners uit ’n inwonertal van 1 700.
Die naam Nhlangano beteken “plek van ontmoeting”. Die dorp lê aan die Ngwavumarivier. In 1947 het die destydse Britse monarg, koning George VI, die Swazikoning Sobhuza II op die dorp ontmoet om hom te bedank vir Eswatini se bydrae toe die oorlogspoging.
Jazeera Airways
Jazeera Airways K.S.C. (Arabies: طيران الجزيرة) (IATA: J9, ICAO: JZR) is 'n Koeweitse lugredery met sy hoofkantoor en hoofbasis op die terrein van die Koeweit Internasionale Lughawe in Al Farwaniyah Goewernaat, Koeweit. Dit bedryf geskeduleerde dienste in die Midde-Ooste, Nepal, Pakistan, Indië, Sri Lanka en Europa. Die lugredery het sedert sy bekendstelling gegroei om Koeweit se tweede nasionale lugredery te word. Jazeera Airways is een van die grootste operateurs by Koeweit Lughawe, wat 'n kwart van alle vliegtuigbewegings en passasiers by die lughawe gedurende Julie 2009 hanteer het. Volgens die Julie 2009-verslag wat deur Koeweit se Direktoraat-generaal vir Burgerlugvaart uitgereik is, het Jazeera Airways die grootste aantal vliegtuigbeweging in die maand gehad met 1834 stygings en landings, wat die tweede grootste karweier in vliegtuigbeweging met 4% verbysteek.
Geskiedenis
In 2004 het die Koeweitse regering die stigting van die nie-regeringslugrederyfirma toegelaat, wat in wese Koeweit se 50-jarige afhanklikheid van Kuwait Airways beëindig het. Die 2004 Emiree Decree #89 het Jazeera Airways gevestig as die eerste lugredery wat hierdie nuut vrygestelde bedryf betree.
Jazeera Airways het sy kapitaal van KD 10 miljoen (VS$35 miljoen) bekom deur 'n aanvanklike openbare aanbod in Koeweit wat 12 keer oorskryf is. Die kapitaal is in die vierde kwartaal van 2007 verdubbel tot KD 20 miljoen (VS$70 miljoen) deur 'n tweede aanbod aan bestaande aandeelhouers. In Mei 2009 het 'n aandeleverspreiding van 10% die kapitaal effektief tot KD 22 miljoen (VS$77 miljoen) verhoog.
Sowat 26% van die lugdiens word besit deur twee maatskappye wat met die Boodai-groep geaffilieer is: Wings Finance (9%) en Boodai Projects (17%). 6-7% word ook gehou deur Jasem M. al-Mousa Trading, 'n maatskappy wat besit word deur 'n voormalige Minister van Openbare Werke in die eerste Koeweitse regering wat na die einde van Irak se inval in Koeweit gestig is. Ongeveer 17,5% word deur twee eiendomsmaatskappye gehou, en die res word in die openbaar gehou.
Loodsing
Jazeera Airways het op 30 Oktober 2005 bedrywighede begin met 'n vloot splinternuwe Airbus A320-vliegtuie, almal met leersitplekke, wat na verskeie bestemmings in die Midde-Ooste gevlieg het.
In die tweede kwartaal van 2009 het die VAE-owerhede die lugredery versoek om sy spilpuntbedrywighede in Doebai te beëindig. Hierdie stap is gesien as 'n ondersteuning vir Dubai se komende bekendstelling van sy eie laekostelugredery, FlyDubai. Jazeera het sy bedryfsmodel verander deur op sy Koeweit-spilpunt te konsentreer en 'n tweede spilpunt iewers anders te probeer vestig. Teen die tweede kwartaal van 2010 was die nuwe model onwinsgewend aangesien die Koeweit-spilpunt onder oorkapasiteit gely het. Die lugredery het sy planne verander deur baie roetes te kanselleer en sommige vliegtuie te parkeer wat later aan sy verhuurder terugbesorg is.
Bestemmings
In Oktober 2019 het Jazeera Airways sy eerste vlug na Londen bekend gestel, wat die eerste nuwe diens van Koeweit na Engeland in 55 jaar is. Dit bedryf die vlug na Lughawe Londen-Gatwick se Suid-terminaal met sy nuutste A320neo-vliegtuie.
Op 24 Februarie 2021 het die lugredery na Colombo, Sri Lanka, begin vlieg.
Toegewyde terminaal
In 2018 het Jazeera Airways sy eie toegewyde terminaal by Koeweit Internasionale Lughawe geopen. Daar word beweer dat die fasiliteit die eerste besit, gebou en bedryf word deur 'n private lugredery in die Midde-Ooste. Dit beskik oor 'n toegewyde inweegsaal vir Jazeera-passasiers, 'n besigheidsklas-sitkamer, direkte toegang tot Jazeera-instaphekke, en 'n parkeerterrein met 350 ruimtes wat deur 'n lugbrug verbind word.
NG gemeente Zeerust-Noord
Die NG Gemeente Zeerust-Noord was ‘n gemeente in die Goudland Sinode.
Die NG Gemeente Zeerust-Noord is in 1977 afgestig van die Zeerust Moedergemeente. Die Kerkraad stel vir Koos Reyneke aan as argitek en in 1978 word die kerkgebou teen ‘n koste van R145 000 opgerig. Die gemeente word weer in 2017 by die Zeerust Moedergemeente ingelyf.
Jeff Bollow
Jeff Bollow (gebore 25 September 1971) is 'n Amerikaanse akteur, vervaardiger, en regisseur. Hy is bekend vir sy rolle in die rolprent Don't Tell Mom the Babysitter's Dead (1991) en in die televisiereekse Columbo (1971) en Ann Jillian (1989).
Stuart Latham
Stuart Latham (11 Julie 1912 – 31 Augustus 1993) was 'n Engelse vervaardiger, akteur, en regisseur. Hy was bekend vir sy rolle in die televisiereekse ITV Play of the Week (1955), Armchair Theatre (1956), The Odd Man (1960), en Colonel Trumper's Private War (1961).
Phorbas californiana
Phorbas californiana is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Phorbas en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1932 deur De Laubenfels.
Wolfgang Jansen
Wolfgang Jansen (3 April 1938 – 9 Januarie 1988) was 'n Duitse akteur. Hy was bekend vir sy rol in die televisiereeks Fußballtrainer Wulff (1972).
Nkungwini
Nkungwini is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
T20I-wêreldbeker 2009
Die T20I-wêreldbeker 2009 (Engels: 2009 ICC World Twenty20) is van 5 tot 21 Junie 2009 in Engeland beslis. Dit was die tweede T20I-wêreldbeker in T20I-krieket wat deur die Internasionale Krieketraad (IKR) aangebied is. Destyds is dié toernooi Wêreldtwintig20 2009 genoem, maar sedert die 2021-toernooi staan dit as T20I-wêreldbeker bekend. Die manstoernooi is gelyktydig met die vrouetoernooi gehou en beide die halfeindrondte en die eindstryde van albei toernooie is op dieselfde dag op dieselfde stadions beslis. Saam met die Kampioenetrofee 2009 in September en Oktober in Suid-Afrika was dit een van twee vername kriekettoernooie in dieselfde jaar.
Phorbas capixaba
Phorbas capixaba is 'n gewone sponsspesie uit die familie van die Hymedesmiidae. Die wetenskaplike naam van die spesie is die eerste keer geldig gepubliseer in 2011 deur Hajdu & Teixeira.
T20I-wêreldbeker 2009
Die toernooi se formaat van 2007 het onveranderd gebly en twaalf nasionale krieketspanne het aan die T20I-wêreldbeker 2009 deelgeneem: Nege van die destydse tien toetskrieketlande (Australië, Bangladesj, Engeland, Indië, Nieu-Seeland, Pakistan, Sri Lanka, Suid-Afrika en Wes-Indië), saam met die wenners van die kwalifisering (Ierland en Nederland). Nadat die Zimbabwiese span onttrek het, kon die derdeplekspan tydens die kwalifisering Skotland ook aan die toernooi deelneem. Tydens die T20I-wêreldbeker 2009 is 27 wedstryde gespeel, waaronder twaalf in die eerste rondte, twaalf in die Super Agt en drie in die uitklopfase, insluitende die eindstryd. Die spanne is in vier groepe van drie spanne elk verdeel, waarvan elke span een keer teen al die ander spanne in die groep gespeel het. Die twee beste spanne van elke groep het hierna vir die Super Agt gekwalifiseer. In die Super Agt is die spanne in twee groepe van vier spanne elk verdeel, waarvan die twee beste spanne tot die halfeindrondte gevorder en die wenners van hierdie wedstryde in die eindstryd ontmoet het.
Pakistan, Sri Lanka, Suid-Afrika en Wes-Indië het vir die halfeindrondte gekwalifiseer. Pakistan het Suid-Afrika en Sri Lanka het Wes-Indië geklop, waardeur die twee Suid-Asiatiese spanne Pakistan en Sri Lanka in die eindstryd ontmoet het. Pakistan het Sri Lanka in die eindstryd op Lord’s in Londen met agt paaltjies verslaan en sodoende sy eerste T20I-wêreldbekertitel ingepalm. Saam met hul oorwinning tydens die Krieketwêreldbeker 1992 was dit Pakistan se tweede internasionale kriekettitel. Beide die gasheer Engeland en die verdedigende wêreldkampioen Indië is in die Super Agt uitgeskakel.
Toewysing
Die Internasionale Krieketraad het Engeland as gasheer vir die T20I-wêreldbeker 2009 aangewys. In Desember 2007 het die IKR ’n T20I-vrouewêreldbeker ingevoer wat gelyktydig met die manstoernooi aangebied sou word; dit was tydens die 2009-toernooi in Engeland vir die eerste keer die geval.
Deelnemers
Die volgende twaalf spanne het vir die T20I-wêreldbeker 2009 gekwalifiseer: Australië, Bangladesj, Engeland (gasheer), Indië, Nieu-Seeland, Pakistan, Sri Lanka, Suid-Afrika en Wes-Indië het as volle lede van die Internasionale Krieketraad met toetskrieketstatus regstreeks vir die T20I-wêreldbeker 2009 gekwalifiseer. Ierland en Nederland het as wenners van die kwalifisering vir dié toernooi gekwalifiseer. Weens Zimbabwe se destydse politieke beleid onder president Robert Mugabe het die Britse regering gedreig om die Zimbabwiese span se toegang na die Verenigde Koninkryk te weier, waarvolgens gevrees is dat die toernooi na ’n ander land geskuif sou kon word. Zimbabwe het egter sy span aan die toernooi onttrek en vervolgens kon Skotland ook aan die toernooi deelneem.
Stadions
Tydens die toernooi is drie Engelse stadions gebruik. Altesaam 27 wedstryde is tydens die T20I-wêreldbeker 2009 gespeel, waaronder twee halfeindstryde en die eindstryd.
Neoma Judge
Neoma Judge (27 September 1908 – 7 Junie 1978) was 'n Amerikaanse aktrise. Sy was bekend vir haar rolle in die rolprente The Man from Arizona (1932), Young Blood (1932), Terror Trail (1933), en Young and Beautiful (1934).
T20I-wêreldbeker 2009
Kalender
Die volgende tabel dui die T20I-wêreldbeker 2009 se daaglikse program aan. ’n Pers blokkie dui op wedstryde tydens die eerste rondte, ’n siaan blokkie op die Super Agt, ’n groen blokkie op wedstryde tydens die uitklopfase en ’n geel blokkie op die eindstryd.
Groepe
Die eerste rondte is op die volgende stede verdeel:
Eerste rondte en Super Agt
In die geval van ’n gelykop (d.w.s. as albei spanne die gelyke aantal lopies aan die einde van hul onderskeidelike kolfbeurt aangeteken het), is die wedstryd deur ’n Superboulbeurt beslis. Dit was van toepassing in alle fases van die toernooi.
Die Super Agt is deur agt spanne in twee groepe van vier spanne elk beslis, waartydens elke span een wedstryd teen elk van die ander spanne in dieselfde groep gespeel het, dus het elke span drie wedstryde in die Super Agt gespeel. Die kwalifisering was gegrond op dieselfde kriterias as in die eerste rondte.
Uitklopfase
Van die begin van dié fase af het die toernooi ’n uitklopformaat aangeneem wat uit drie wedstryde bestaan het: twee halfeindstryde en die eindstryd. Die wenner en naaswenner van elk van die Super Agt-groepe het na die uitklopfase deurgedring. Die groepwenner van albei groepe het teen die naaswenner van die ander groep in die halfeindstryde gespeel. Elke wedstryd in die uitklopstadium moes met ’n oorwinning vir een van die spanne eindig. As daar ná albei kolfbeurte ’n gelykopuitslag was, is die wenner deur ’n Superboulbeurt bepaal.
Skeidsregters en wedstrydbeamptes
’n Paneel van 16 skeidsregters en drie wedstrydbeamptes is vir die toernooi ingespan.
Wedstryde
Die wedstryde is in drie fases opgedeel, naamlik die eerste rondte, die Super Agt en die uitklopfase. Die groepe is op 31 Oktober 2007 aangekondig en bepaal volgens die spanne se finale posisies tydens die vorige T20I-wêreldbeker 2007.
Eerste rondte
Twaalf spanne het aan die eerste rondte deelgeneem. Die boonste twee spanne in elke groep het na die Super Agt deurgedring.
Super Agt
Agt spanne het aan die Super Agt deelgeneem. Die boonste twee spanne in elke groep het na die uitklopfase deurgedring.
Finale puntestand
Hierdie tabel toon die finale puntestand van al die twaalf deelnemende nasionale krieketspanne in die T20I-wêreldbeker 2009.
Carissa pichoniana
Carissa pichoniana is 'n boom wat tot die Apocynaceae familie hoort. Die boom is endemies in Madagaskar.
Nhlabezinde
Nhlabezinde is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
Ixia oxalidiflora
Ixia oxalidiflora is 'n meerjarige blomplant en geofiet wat tot die genus Ixia behoort en deel is van die fynbos. Die plant is endemies aan die Wes-Kaap en kom van De Doorns tot by Matjiesfontein voor. Die plant word bedreig deur gewasverbouing en oorbeweiding.
Eddie Laughton
Eddie Laughton (20 Junie 1903 – 21 Maart 1952) was 'n Engelse akteur. Hy was bekend vir sy rolle in die rolprente Highway Patrol (1938), My Son Is a Criminal (1939), Girls of the Road (1940), en Atlantic Convoy (1942).
Transkarpatië-oblast
Transkarpatië-oblast (Oekraïens: Закарпатська область, Hongaars: Kárpátalja; Russies: Закарпатская область) is 'n oblast (of gebied) in westelike Oekraïne. Die hoofstad en grootste van die oblast is Oesjgorod (Oekraïens: Ужгород; Hongaars: Ungvár). Die oblast is bekend vir die Hongaarse minderheid in die suidweste.
Joseph Bologna
Joseph Bologna (30 Desember 1934 – 13 Augustus 2017) was 'n Amerikaanse akteur, skrywer, en regisseur. Hy was bekend vir sy rolle in die rolprente The Big Bus (1976), Blame It on Rio (1984), Big Daddy (1999), en Ice Age: The Meltdown (2006).
Biesiesleegte (Oos-Kaap, lat -32,86, long 26,17)
Die Biesiesleegte is 'n lopie in die Oos-Kaap van Suid-Afrika. Dit is deel van die opvanggebied van die Groot-Visrivier.
Rugbywêreldbeker 2031
Die Rugbywêreldbeker 2031 (Engels: 2031 Rugby World Cup) word van September tot Oktober 2031 in die Verenigde State beslis. Dit is die twaalfde rugbywêreldbeker van die vierjaarlikse rugbywêreldkampioenskap wat deur Wêreldrugby aangebied word en die sewende in die Noordelike Halfrond. Verder is dit die eerste rugbywêreldbekertoernooi wat in die Amerikas aangebied word.
20 nasionale rugbyspanne vanuit verskeie lande sal aan die Rugbywêreldbeker 2031 deelneem, waartydens 48 wedstryde gespeel sal word, waaronder 40 tydens die poelfase en agt tydens die uitklopfase, insluitende die eindstryd. Die spanne word in vier poele van vyf elk verdeel, waarvan elke span een keer teen al die ander spanne in die poel speel. Die twee beste spanne van elke poel kwalifiseer hierna vir die uitklopfase. Die drie beste spanne van elke poel – altesaam twaalf spanne – kwalifiseer regstreeks vir die volgende Rugbywêreldbeker 2035.
Die Rugbywêreldbeker word gewoonlik tussen September en Oktober beslis. In die Verenigde State sal dit met die 2031-seisoene van die National Football League (NFL) en die Major League Soccer (MLS) oorvleuel. Aangesien baie van die voorgestelde plekke NFL- en MLS-stadions is, bestaan die moontlikheid dat die toernooi gedurende die somermaande (Junie–September) aangebied sal word om botsings met die twee ligaseisoene te voorkom. ’n Bepaling oor skedulering sal egter nog geneem moet word.
Toewysing
Wêreldrugby het die gasheerlande van beide die 2027- en 2031-manstoernooie op 12 Mei 2022 aangekondig. Die proses om met voornemende lande te onderhandel het in Februarie 2021 begin en die formele kandidaatproses drie maande later. Die oorblywende gasheerlande is in Februarie 2022 aangekondig.
Wêreldrugby se voorsitter Bill Beaumont het in laat 2018 voorgestel dat die gasheer van die Rugbywêreldbeker ná die 2023-toernooi in Frankryk ’n opkomende nasie behoort te wees. Wêreldrugby se hoof- uitvoerende beampte Brett Gosper het in 2019 ook voorgestel dat Wêreldrugby beide die 2027- en 2031-toernooie saam sal toewys (soos hulle met Engeland 2015 en Japan 2019 gedoen het), waardeur hulle “’n dapper besluit en ’n tradisionele besluit” sal kan maak. Gosper het verder voorgestel dat “2031 tyd sal gun vir ’n Amerikaanse bod om baie geloofwaardig en sterk te wees.” Die gashere vir die 2027- en 2031-toernooie is in Mei 2022 bekend gemaak.
Vermoede het bestaan dat beide die Verenigde State en Suid-Afrika beplan het om die toernooi te huisves, maar die Suid-Afrikaanse Rugbyunie (SARU) het bekend gemaak dat hulle nie beplan om vir nóg die 2027- nóg die 2031-toernooi aansoek te doen nie. Op 10 Junie 2021 is VSA Rugby amptelik aanvaar as ’n kandidaatland vir beide die 2027- en 2031-toernooie, asook die Rugbywêreldbeker vir vroue 2029. Die Verenigde State het op 20 Oktober 2021 hul amptelike bod ingedien met sekere belangstellende stede met groot Amerikaanse voetbal-stadions, terwyl in Februarie dieselfde jaar Engeland, Ierland, Skotland en Wallis ’n gesamentlike bod vir die 2031-toernooi oorweeg het. Destyds was die Verenigde State die enigste kandidaat vir die Rugbywêreldbeker 2031 en die volgende maand (November 2021) was hulle in ’n “eksklusiewe doelgerigte dialoog” met Wêreldrugby oor die aanbieding van die 2031-toernooi.
Teen Mei 2022 was die Verenigde State op pad om amptelik as gasheer vir beide die Rugbywêreldbeker 2031 en die Rugbywêreldbeker vir vroue 2033 aangewys te word. In April 2022 het die President van die Verenigde State, Joe Biden, ’n brief aan Wêreldrugby geskryf om sy ondersteuning vir die Amerikaanse bod te wys. Tydens ’n spesiale vergadering van Wêreldrugby wat op 12 Mei 2022 in Dublin gehou is, is die Rugbywêreldbeker 2027 aan Australië toegeken, terwyl die Rugbywêreldbeker 2031 aan die Verenigde State toegewys is.
Deelnemers
Naas die gasheer sal ook die ander sewe deelnemers aan die kwarteindrondte en die drie ander derdeplek-spanne van die 2027-poelfase vir die Rugbywêreldbeker in 2031 kwalifiseer. Die Amerikaanse reëlingskomitee het aansoek gedoen om die aantal deelnemende spanne na 24 te verhoog.’n Finale besluit sal deur Wêreldrugby gemaak word.
Kwalifiserende spanne
Altesaam twaalf spanne sal regstreeks vir die Rugbywêreldbeker 2031 kwalifiseer. Later sal nog agt spanne by hierdie regstreekse kwalifiseerders aansluit. Die gasheer die Verenigde State het reeds vir die Rugbywêreldbeker 2031 gekwalifiseer.
Stadions
Altesaam 24 Amerikaanse stede is op die kortlys vir die Rugbywêreldbeker 2031 geplaas. Van die stede op die kortlys sluit in Atlanta, Austin, Baltimore, Birmingham, Boston, Charlotte, Chicago, Dallas, Denver, Houston, Kansas City, Los Angeles, Miami, Minneapolis, Nashville, New York, Orlando, Philadelphia, Pittsburgh, Phoenix, San Diego, San Francisco, Seattle en Washington, D.C. Die meeste van die stede beskik oor NFL-stadions, terwyl ander oor MLS-stadions beskik. Van die 24 stede wat vir die 2031-toernooi beoog word, is elf as gasheerstede vir die FIFA Sokker-Wêreldbekertoernooi in 2026 aangewys.
Formaat
Die Rugbywêreldbeker 2031 word oor 44 dae tussen 20 verskillende spanne oor 48 wedstryde beslis.
Poele
Die eerste rondte, of die poelfase, het 20 lande wat in vier poele van vyf spanne gedeel is met dieselfde formaat as wat in 2003, 2007, 2011, 2015, 2019, 2023 en 2027 gebruik is.
Die lootstelsel van vorige Rugbywêreldbekertoernooie word behou met die twaalf regstreekse kwalifiseerders uit 2027 wat op die lotingsdag aan hul onderskeie groepe toegewys is, gebaseer op hul plek op die Wêreldrugby-ranglys.
Poelfase
Soos in die Rugbywêreldbekertoernooie van 2003, 2007, 2011, 2015, 2019, 2023 en 2027 word die 20 spanne wat vir die Rugbywêreldbeker 2031 kwalifiseer in vier poele verdeel. Die poele word verdeel van Poel A tot Poel D en elke poel bestaan uit vyf spanne. Elke poel bevat een semifinalis en een kwarteindfinalis (regstreekse kwalifiseerders) van die Rugbywêreldbeker 2027, met die ander drie plekke wat deur die kwalifiseringstelsel aangevul word. Elke land speel een keer teen elke ander span in hulle poel: elke land speel dus vier wedstryde in die poelfase.
Klassifisering binne elke poel sal gegrond wees op die volgende puntestelsel:
Bonuspunte wat bydra tot spanne se versamelde wedstrydpuntetelling word toegeken in elkeen van die volgende omstandighede (een wedstrydpunt vir elke geval):
Aan die einde van die poelfase word die spanne gerangskik van die eerste na die vyfde posisie, gegrond op versamelde wedstrydpunte, met die twee beste spanne wat na die kwarteindstryd deurdring.
Uitklopfase
Van die begin van dié fase af neem die toernooi ’n uitklopformaat aan wat uit agt wedstryde bestaan: vier kwarteindstryde, twee halfeindstryde, ’n derdeplekwedstryd en die eindstryd.
Die wenner en naaswenner van elk van die poele dring na die uitklopfase deur. Poelwenners speel teen naaswenners in ander poele in die kwarteindstryde, byvoorbeeld: die wenner van Poel A speel teen die naaswenner van Poel B en die wenner van Poel B teen die naaswenner van Poel A. Spanne van dieselfde poel sal dus eers weer in óf die klein finale óf die eindstryd kan ontmoet.
Moerdijk
Die Moerdijk-munisipaliteit lê oos van die Volkerak- en suid van die Hollandsch Diep-waters. Die Dintel- en Mark-riviere vorm die suidelike grens en die A16/E19-snelweg met die spoorlyn Dordrecht–Breda ongeveer die oostelike grens. Die munisipale gebied kom ooreen met die Westhoek-streek en vir 'n deel met die Markiezaat-streek.
Katy Jurado
Katy Jurado (16 Januarie 1924 – 5 Julie 2002) was 'n Amerikaanse aktrise. Sy was bekend vir haar rolle in die rolprente High Noon (1952), El bruto (1953), Fe, esperanza y caridad (1974), en A Beautiful Secret (2002).